gl en en gl gl gl gl gl gl en en en gl en gl gl gl gl gl gl gl ca en gl en gl gl gl gl gl gl gl gl gl gl fr es es pt tr es en en en it gl gl gl en gl gl gl it gl gl gl en ca en en en gl gl pt gl es gl gl gl es gl pt es gl gl es gl hu gl
O Outono Fotográfico muda no seu 30 aniversario para se converter nun festival actualizado • Vítor Nieves
PREMIO GALICIA DE FOTOGRAFÍA CONTEMPORÁNEA
O festival máis importante da fotografía galega chegará con moi boa saúde aos trinta outonos con certos cambios tanto a nivel organizativo como programático, que o impulsarán, conservando o seu carácter plural cun Outono Aberto, á vez que se profesionaliza na súa sección oficial.
O Outono Fotográfico é unha das moitas actividades que Benito Losada pensou para a súa Casa da Xuventude. Corría o ano 1982, e cumpría atopar unha actividade que dera saída ás inquietudes gráficas da mocidade usuaria da Casa, que xa contaba con laboratorio propio. Apoiado pola (daquela prolífica) Asociación Fotográfica Ourensá e ao abeiro da Administración Galega, nace un evento co que se cumprían dous grandes obxectivos prefixados: dinamizar a pausada axenda cultural de outono ourensá e crear unhas xornadas en torno á fotografía, democratizándoa e facendo partícipes a mozos e mozas, afeccionados, profesionais e espectadores.
Deste xeito non só botaba a andar a cita anual coa fotografía máis importante do noso País, senón un evento social que iría gañando adeptos, salas de exposición, e colaboradores de todo tipo chegando a tecer unha grande rede que logrou facer protagonista á fotografía durante o período preinvernal. Sirva de dato que na pasada edición do 2011 participaron máis de 500 fotógrafas/os; 230 o fixeron con proxecto expositivo propio e o resto como resultado de exposicións de fotografía histórica e concursos; o festival contou con 90 salas e espacios expositivos en todo o País.
Tras o pasamento de Benito Losada, é a Fundación Benito Losada (a piques da súa constitución) a que toma o leme para garantir a continuidade do Outono Fotográfico e celebrar o seu 30 aniversario, e os que virán.
Os obxectivos da Fundación son protexer as creacións de Losada así como pór en valor o grande legado e a memoria del. Co que o Outono Fotográfico segue a ser un proxecto coral, plural e participativo. Por iso nace o Outono Aberto, unha sección dentro do festival coordinada por Xosé Lois Váquez que aglutinará as diversas propostas que cada ano achegan amantes da fotografía adicándolle unha parte das salas participantes e que conformarán o groso do programa dun xeito participativo como até agora.
O Outono Aberto completarase cunha sección oficial, coordinada por Vítor Nieves na que entrarán propostas en torno á fotografía dun xeito estruturado onde teñan cabida aquelas mostras artelladas para un festival acorde co seu tempo, cunha curadoría que coide a fotografía de xeito transversal atendendo a cuestións non só artísticas senón de técnica e até presentación e estética. Exposicións que, en fondo e forma, reúnan os requisitos para formar parte dun festival coma o Outono Fotográfico.
O festival da fotografía terá unha variada oferta formativa, non só para afeccionados e apaixoados do medio, coma até agora, senón que profesionais e artistas tamén terán un espazo de seu con workshops e xornadas con diversos fotógrafos acreditados cun longo traballo ás costas e de sobra recoñecidos.
Outra das novidades será a creación dun premio á creación fotográfica coa que se producirán mostras anualmente e para o que a equipa de organización está a concretar financiamento privado.
A arte contemporánea xa non se estrutura segundo a disciplina á que pertenza a obra, por iso, falar hoxendía dun festival fotográfico pode poñer cancelas á creación. Logo da experiencia coa vídeo-creación na pasada edición, abrirase a porta a outras disciplinas artísticas sen perder o norte fotográfico do festival.
Ao longo desta nova era do Outono Fotográfico asistiremos ao intercambio con outros festivais, nos que irá gañando chanzos na súa presenza, que nun curto prazo será en Portugal e resto do estado español, e nun medio prazo tratará de tender pontes alén mar aproveitando os lazos que unen Galiza con Brasil ou Arxentina.
Tags: Benito LosadafotografíaFundaciónourenseoutono fotográfico
Parabéns a todos os que traballades para que a fotografía siga incrementando a súa presenza dentro do panorama cultural da actualidade.
Téndesme ó voso dispor…
Deixa unha resposta Cancelar a resposta
O teu enderezo electrónico non se publicará Os campos obrigatorios están marcados con *
Gardar o meu nome, correo electrónico e sitio web neste navegador para a próxima vez que faga un comentario.
Aberta a convocatoria da décima edición do Premio Galicia de Fotografía Contemporánea 08/09/2022
Alina Zaharia expõe o seu trabalho no Instituto Cultural Romeno de Lisboa 17/07/2022
É un bon Nadal para que os coellos se boten ás escopetas 25/12/2021
Lugo acolle a exposición de Lois Cid, recén nomeado Premio Galicia de Fotografía Contemporánea 2021 21/12/2021
Lois Cid é nomeado Premio Galicia de Fotografía Contemporánea 2021 11/11/2021
Patricia Pettitt mostra o seu «Labirinto de Espellos» no Espazo de Arte Roberto Verino 07/11/2021
Aberta a convocatoria para a novena edición do Premio Galicia de Fotografía Contemporánea 07/10/2021
«Prova» de Patrícia Barbosa, novo libro do Premio Galicia de Fotografía Contemporánea 22/09/2021
As identidades de xénero invaden Alterarte da man de Deebo Barreiro 08/04/2021
O Prémio Galiza de Fotografia Contemporânea volta a Lisboa 10/01/2021
Las fotografías inéditas que Ivort Macsaw hizo en la montaña gallega llegan a Europa 04/02/2021
Lugo acolle a exposición da VIII edición do Premio Galicia de Fotografía Contemporánea 20/12/2020
Virginia Rota, Premio Galicia de Fotografía Contemporánea, expón o seu traballo na Sede Afundación de Ferrol 17/12/2020
Preséntase o fotolibro de Felipe Romero, gañador do VII Premio Galicia de Fotografía Contemporánea 30/10/2020
O Premio Galicia de Fotografía Contemporánea presenta as bases da oitava edición 03/10/2020
© 2020-2022 Vítor Nieves
Aviso legal | Política de privacidade | Política de cookies